[{"text_idx": "#000001", "text": "Sotsiaaldemokraat Katri Raik ro\u0303hutas teisipa\u0308eval riigikogus peetud arutelul eestikeelse ko\u0303rghariduse tuleviku u\u0308le, et eesti keele ja laiemalt rahvusteaduste elujo\u0303udu toetab ko\u0303ige paremini see, kui parandada oluliselt u\u0308likoolide ja teaduse rahastamist."}, {"text_idx": "#000002", "text": "\u201eKeeleku\u0308simus oli va\u0308ga kesksel kohal Eesti u\u0308likooli 100. aastapa\u0308eval. Aga u\u0308lio\u0303pilased ei ra\u0308a\u0308kinud ainult eesti keelest ja inglise keelest, vaid ra\u0308a\u0308kisid ka teistest vo\u0303o\u0303rkeeltest. Minule on see va\u0308ga su\u0308mpaatne \u2013 kui me vaatame oma geograafilist asukohta ja mo\u0303tleme oma ajaloole,\u201c u\u0308tles Raik. Tema hinnangul on Eesti riigi u\u0308lesanne on hoida tasakaalu eestikeelse hariduse ja ko\u0303rghariduse paratamatu rahvusvahelistumise vahel."}, {"text_idx": "#000005", "text": "Oma ko\u0303nes tsiteeris Raik Juhan Liivi, kes kirjutas juba enne eestikeelse Tartu U\u0308likooli asutamist: \u201eMa olen iga pa\u0308ev nii mitu-mitu-meelne, kas vabameelne, vana-, kodanlane, kas to\u0308o\u0308mees, jah, ka aadel mo\u0303nikord. Ja kes veel teab, kuhu ra\u0308ndaks meel, kui ununeks u\u0308ks erakond: mu eesti keel. Nii ja\u0308relikult: minu erakond on eesti keel.\u201d"}]